Şaristanê Hamburgî yê Almanya de bi şayîyêke Newroze ameye fîrazkerdene. Şaristananê dormeyî ra zî xeylêk kurdîstanijî tewrê şayîye bîyî.
Şayîya Newroze ya Hamburgî de Hemvervatoxa KON-MEDî Zubeyde Zumrut ard ziwan ke şarî Newroze de mesajê ''Ma cuya bê Rayberîye qebul nêkenê'' da û îfade kerd ke ganî her kes nê mesajî ra dersan bigêro.
Wekîla Verêne ya HDPyî ya Colemêrgî Selma Irmak zî şayîye de qisey kerd û ard ziwan ke rixmê teda û polîtîkaya înkarî zî kurdan dersê pîlî dayî serdestan.
Şayîye de hunermendî Ozan Aydin, Tuncer Yalinkiliç û Ozane Dîlane vejîyayî sehne ser û Salih Farqînîyî şîîrî wendî.
